Milyen szempontok szerint válasszunk ingatlankezelőt? 

A feladatok tekintetében teljes körű ajánlatot tudjon adni: 

- az általa kidolgozott éves pénzügyi tervére garanciát adjon 

- minden területre kiterjedő szakértőkkel rendelkezzen 

- működő referenciákat tudjon felmutatni 

- az általa kezelt ingatlanok nagyságrendjének következtében feltételezhető legyen, hogy átalányszerződéseket jó áron, jó garanciával tud kötni, illetve megfelelő saját szakmunkásgárdával is rendelkezik. 

Kimutatható-e egyáltalán kapcsolat az ingatlankezelés minősége és az adott ingatlan értéke között? 

Megfigyelhető, hogy befektetők csak olyan ingatlanba fektetnek be, ami folyamatosan jól karbantartott, és az ingatlan fenntartásával és üzemeltetésével kapcsolatos költségek hosszú távra előre kiszámíthatók. 

Hogyan térül meg a kezelésre fordított összeg, s valójában ki fizeti meg azt? 

Úgy bérbeadásnál, mint eladásnál meghatározó egy ingatlan erkölcsi és műszaki állapota, hiszen részben ez határozza meg az ingatlan jövedelemtermelő képességét, ennek megfelelően a ráfordítások vagy a bérleti díjakban, vagy az eladási árban realizálódnak és így azt vagy a vevő vagy a bérlő fizeti meg. 

A következő héten megjelenő írásunk témája:  Mi tartozik a közös képviselő feladatkörébe?

